Isla Fisher

Aila Lang Fišer (; g. 1976 m. vasario 3 d.) – australų aktorė ir rašytoja. Savo karjerą aktorė pradėjo dar visai jaunutė, vaidmenimis Australijos televizijoje. Ji suvaidino visame pasaulyje populiariame australų seriale „Be namų negerai“, ji vaidino Shannon Reed personažą. Šiame seriale aktorė filmavosi trejus metus. Tarp aktorystės aktorė pasižymėjo ir rašymo srityje, ji išleido du romanus „Kerėtoja“ ir „Suviliota sėkmės“.

Vėliau sekė Holivudo karjera, aktorė žinoma už tokius vaidmenis kaip „Skubis Dū“ (2002 m.), „Aš myliu Huckabees“ (2004 m.), „Slėpkit pamerges!“ (2005 m.), „Karštos sėdynės“ (2007 mm.), „Be abejo, turbūt“ (2008 m.), „Parduotuvių maniakės išpažintis“ (2009 m.), „Rango“ (2011 m.), „Senmergės“ (2012 m.). 2013 m. Aila nusifilmavo filmuose „Didysis Getsbis“, kaip Myrtle Wilson ir „Apgaulės meistrai“, kaip Henley Reeves.

 Biografija 

Aila gimė Maskate, Omane, škotų Elspeth Reid (motina) ir Brian Fisher (tėvas) šeimoje. Ketverius metus augo Omane, nes tėvas tuo metu dirbo Jungtinių Tautų bankininku. Veliau šeima persikraustė atgal į Betgeitą, Škotija. Kai Ailai sukako šešeri, visa šeima vėl persikraustė tik šį kartą į Pertą, Vakarų Australija. Aila augo kartu su keturiais broliais ir yra nekartą sakiusi, jog turėjo puikią vaikystę augdama gamtos apsuptyje.http://www.moviesonline.ca/movienews_11558.html  Aila mieste baigė koledžą ir jau tada pasižymėjo savo artistiška siela.

 Karjera 

Dar būdama devynerių Aila pradėjo filmuotis Australijos televizijos reklamose. Tuo pačiu metu Aila laimėjo atrankas į tuo metu populiarius vaikų televizijos šou „Bay City“ ir „Paradise Beach“. Būdama aštuoniolikos su motinos pagalba ji išleido du romanus „Kerėtoja“ ir „Suviliota sėkmės“.http://www.imdb.com/name/nm0279545/bio?ref_=nm_ov_bio_sm Nuo 1994 iki 1997 m. ji vaidino Australijos televizijos seriale „Be namų negerai“. Baigusi filmuotis seriale Aila įstojo į teatro artistų mokyklą L'École Internationale de Théâtre Jacques Lecoq Paryžiuje. Vėliau ji vaidino su Darren Day miuzikle „Summer Holiday“ ir pasirodė Londono teatre, spektaklyje „Così“. 2001 m. Fišer perėjo atranką ir laimėjo Kim rolę vokiečių siaubo filme „Baseinas“.

2002 m. Aila gavo progą suvaidinti filme „Skubis Dū“, kaip Merė Džein, Šiagį apžavėjusi mergina, kuri deja buvo alergiška šunims. Ailai teko dėvėti blondiniškų plaukų peruką, nes Sarah Michelle Gellar turėjo būti vienintelė raudonplaukė filme. Sekančiais metais Aila suvaidino Kristy vaidmenį australų seriale „The Wannabes“. Aktorė netrukus buvo pastebėta amerikiečių agento ir dar po kelerių metų jai buvo pasiūlyta rolė filme „Slėpkit pamerges“, kartu su Vince Vaughn ir Owen Wilson. Už vaidmenį šiame filme Aila laimėjo MTV filmų apdovanojimą.

2006 m. Fišer suvaidino Becca dramoje „Londonas“, kartu su Jessica Biel, Chris Evans, ir Jason Statham. Ji taip pat suvaidino Katie vaidmenį romantinėje komedijoje „Vedybų karštligė“, kartu su Jason Biggs. 2007 m. ji suvaidino trileryje „Saugokis!“ kartu su Joseph Gordon-Levitt ir Matthew Goode. Taip pat filme „Karštos sėdynės“ kartu su Andy Samberg. Ji taip pat turėjo pasirodyti „Simpsonų filme“, tačiau galutinėje versijoje scena buvo iškirpta. 2008 m. aktorė nusifilmavo kritikų teigiamai įvertintoje romantinėje komedijoje „Be abejo, turbūt“, kartu su Ryan Reynolds, Elizabeth Banks, Rachel Weisz ir Abigail Breslin. Tais pačiais metais ji įgarsino Dr. Mary Lou Larue filmuke „Hortonas“. 2009 m. Aila nusifilmavo romantinėje komedijoje „Parduotuvių maniakės išpažintis “, pagal to paties pavadinimo bestseleriu tapusią knygą, nors kritikų įvertintas nepalankiai filmas per pirmąjį atidarymo savaitgalį surinko daugiau nei 15 mln. JAV dolerių.http://www.abc.net.au/news/2007-09-21/isla-fisher-signs-on-for-shopaholic-role/676574 Fisher sulaukė trečios Teen Choice Award nominacijos.

Fišer 2010 m. pasirodė tik viename filme, juodo humoro komedijoje „Burke and Hare“. 2011 m. aktorė įgarsino Beans animaciniame filmuke „Rango“, kartu su Johnny Depp ir Abigail Breslin. 2012 m. aktorė įgarsino Tooth (dantukų fėją) animaciniame filme „Legendos susivienija“, taip pat ji nusifilmavo filme „Senmergės“, kaip Katie. 2013 m. Aila nusifilmavo filme „Didysis Getsbis“, kaip Myrtle Wilson, kartu su Leonardo DiCaprio, Tobey Maguire ir Elizabeth Debicki. Tais pačiais metais ji nusifilmavo ir trileryje „Apgaulės meistrai“, kaip Henley Reeves, kartu su Jesse Eisenberg ir Woody Harrelson. Ir filme „Life of Crime“, kaip Melanie Ralston, kartu su Jennifer Aniston, Mark Boone Junior ir John Hawkes.

 Asmeninis gyvenimas 
Pirmą kartą su savo būsimu vyru, komediantu Sacha Baron Cohen, susitiko 2002 m., vakarėlyje Sidnėjuje, Australijoje. Pora susižadėjo dar 2004 m., o susituokė 2010 m. kovo 15 d. Paryžiuje, Prancūzijoje. Pora augina dvi dukteris Olive (g. 2007 m. spalio 17 d.) ir Elula Lottie Miriam (g. 2010 m. rugpjūtį).http://www.people.com/people/article/0,,20153251,00.html http://www.usmagazine.com/celebrity-moms/news/revealed-find-out-the-name-of-isla-fishers-baby-2011103

Prieš ištekėdama Aila pakeitė savo religiją į judaizmą, dėl santuokos su Sacha. Atsivertimas į šią religiją truko trejus metus, ji priėmė savo hebrajišką vardą Ayala (איילה).http://www.standard.co.uk/news/i-is-marrying-me-julie-6967254.html http://metro.co.uk/2009/02/19/fisher-im-addicted-to-breastfeeding-3424620/

Fišer yra pasakiusi, jog jaučiasi australe, netgi jos požiūris į gyvenimą yra australiškas.http://metro.co.uk/2009/02/19/fisher-im-addicted-to-breastfeeding-3424620/. Jos giminaičiai gyvena Atėnuose, Graikijoje.

 Filmografija 

 Filmai 

 Metai  Pavadinimas lietuvių kalba  Pavadinimas originalo kalba  Vaidmuo  Papildomai 1997    Bum Magnet  Emma  trumpas filmas 1998  Apstatytas kambarys  Furnished Room  Jennie  trumpas filmas 2000  Iš gelmių  Out of Depth  australė mergina   2001  Baseinas  The Pool  Kim   2001  Hunas Atila  Attila The Hun  Cerca  2002  Šuns dienos  Dog Days  Bianca    2002  Skubis Dū   Scooby-Doo  Mary Jane  2003    The Wannabes  Kirsty   2003  Dalasas 362   Dallas 362  Raudonplaukė   2004  Aš myliu Huckabees  I Heart Huckabees  Heather   2005  Slėpkit pamerges!   Wedding Crashers  Gloria Cleary   2005  Londonas  London   Rebecca   2006  Vedybų karštilgė  Wedding Daze   	Katie   2007  Saugokis!  The Lookout  Luvlee   2007  Karštos sėdynės  Hot Rod  Denise   2008  Be abejo, turbūt   Definitely, Maybe  April   2008  Hortonas  Horton Hears a Who!  Dr. Mary Lou Larue  įgarsinimas 2009  Parduotuvių maniakės išpažintis  Confessions of a Shopaholic  Rebecca Bloomwood   2010  Burkas ir Haras  Burke and Hare  Ginny Hawkins   2011  Rango  Rango  Beans  įgarsinimas 2012  Senmergės Bachelorette  Katie   2012  Legendos susivienija  Rise of the Guardians  Dantukų fėja  įgarsinimas 2013  Didysis Getsbis  The Great Gatsby  Myrtle Wilson   2013  Apgaulės meistrai  Now You See Me Henley Reeves   2013    Life of Crime Melanie Ralston  

 Televizija 

 Metai  Pavadinimas lietuvių kalba  Pavadinimas originalo kalba  Vaidmuo  Papildomai 1993    Bay Cove  Vanessa Walker  televizijos šou 1993    Paradise Beach  Robyn Devereaux Barsby  Epizodai: "1.101", "1.139" 1994-1997  Namuose negerai  Home and Away  Shannon Reed  Nuolatinis vaidmuo(345 epizodai) 1999  Oliveris Tvistas  Oliver Twist  Bet  TV trumpametražės serijos 2000   Sunburn  Moteris  Epizodai: "2.1" 2000  Širdys ir Kaulai  Hearts and Bones  Australė barmenė  Epizodas: "I Need a Love Song" 2002   BeastMaster  Demon Manaka  Epizosas: "The Trial" 2002  Pavyzdys  Random Acts of Intimacy  Moteris klube  Trumpas pasirodymas 2004    Pilot Season  Butterfly  Epizodas: "1.6" 2010  Kaimynai iš pragaro  Neighbors from Hell  įgarsinimas  Epizodai: "Country Club Hell", "Guns for Mutts", "Fantastic 15" 2011   Bored to Death  Rose   Epizodai: "Forget the Herring", "Nothing I Can't Handle by Running Away" 2013   Arrested Development  Rebel Alley  4 sezonas

 Šaltiniai 

 Nuorodos 



Kategorija:Jungtinės Karalystės aktoriai
Kategorija:Australijos aktoriai